Di tazwara ilaq ad nẓer belli Yidir yerḍel-d aṭas si tutlayt n tefransist d taɛrabt, am wakken i d-yenna J.P Vinay-J Darbelnet: «Areṭṭal, d aɛeddi n wawal seg tutlayt ɣer tayeḍ mebla ma yettwasuqel »18 areṭṭal-agi n wawalen si tutlayt nniḍen ɣer teqbaylit yettuɣal ɣer lexsas n umawal, tikwal mebla lebɣi-s, d tamara i t-yerran ad yesseqdec awalen i d-yerḍel ladɣa taɣawsa-nni ma ur tettwasen ara di teqbaylit, Md : bistro / yesmers-it akken yella di tefransist. Diɣen yella anda yesmenyif ad t-yeǧǧ s tutlayt-is tanaṣlit ɣas ma nesɛa-t ɣur-nneɣ, Md: crédit / nesɛa-t di teqbaylit : areṭṭal/ ddin.